CELEX: 62010CN0044
Language: da
Date: 2010-01-28 00:00:00
Title: Sag C-44/10: Sag anlagt den 28. januar 2010 — Europa-Kommissionen mod Den Portugisiske Republik

17.4.2010   
            
            
               DA
            
            
               Den Europæiske Unions Tidende
            
            
               C 100/23
            
         Sag anlagt den 28. januar 2010 — Europa-Kommissionen mod Den Portugisiske Republik
   (Sag C-44/10)
   2010/C 100/33
   Processprog: portugisisk
   
      Parter
   
   
      Sagsøger: Europa-Kommissionen (ved A. Alcover San Pedro og P. Guerra e Andrade, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (1), idet den ikke har truffet de nødvendige foranstaltninger for at sikre, at den kompetente myndighed ved hjælp af godkendelser i overensstemmelse med direktivets artikel 6 og 8 eller på passende måde ved at revurdere og om nødvendigt ajourføre vilkårene har sørget for, at bestående anlæg senest 30. oktober 2007 drives i overensstemmelse med kravene i direktivets artikel 3, 7, 9, 10, 13, artikel 14, litra a) og b), og artikel 15, stk. 2.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det fremgår af direktivets artikel 4 sammenholdt med artikel 5, stk. 1, at medlemsstaterne var forpligtede til at sikre, at der blev bevilliget godkendelser til nye eller bestående anlæg i overensstemmelse med direktivet artikel 6 og 8. Den skulle ligeledes have foretaget en ny vurdering af og om nødvendigt ajorført vilkårene for godkendelser af bestående anlæg inden den 31. oktober 2007.
   Ifølge de oplysninger, som de portugisiske myndigheder fremlagde i 2008, blev der på den ene side ikke indgivet ansøgninger om godkendelser for en række anlæg. På den anden side blev 280 ud af i alt 632 anlæg drevet uden godkendelse.
   Ifølge de ajourførte oplysninger har 481 ud af 577 anlæg godkendelser, og der er påbegyndt 17 godkendelsesprocedurer.
   
      (1)  EUT L 24, s. 8.